ไปเที่ยวต่างจังหวัด4วัน ลืมยาคุมไว้ที่บ้าน ยาคุมเหลือไม่เกิน5 ควรต้องทำอย่างไรค่ะเวลาถึงบ้านเเล้ว
สวัสดีค่ะ หากลืมยาคุมกำเนิดไว้ที่บ้าน ทางเลือกมี- ซื้อยาคุมกำเนิดยี่ห้อเดิม มาทานต่ออีก 5 เม็ดที่เหลือให้ครบ การป้องกันการตั้งครรภ์ก็จะเป็นไปอย่างต่อเนื่องค่ะ- หากหาซื้อไม่ได้ เท่ากับต้องหยุดทานยาไปก่อน ซึ่งหลังจากที่หยุดทานไปแล้ว 2-4 วัน ก็จะมีประจำเดือนมา คล้ายกับการที่เราทานยาคุมจนครบ 21 เม็ดแล้วเว้นระยะไป ก็จะมีประจำเดือนมาค่ะ อย่างไรก็ตาม นับตั้งแต่หยุดทานยาคุมไป ก็ควรงดการมีเพศสัมพันธ์ด้วย หรือใช้ถุงยางอนามัยป้องกัน และเมื่อกลับมาบ้านแล้ว ก็ให้ซื้อยาคุมแผงใหม่มาเริ่มทานใหม่ตั้งแต่เม็ดแรกค่ะ และในช่วง 7 วันแรกที่เริ่มทานยาคุมแผงใหม่ ควรงดการมีเพศสัมพันธ์ไปก่อนด้วย เพื่อรอให้ยาได้เริ่มออกฤทธิ์ใหม่ก่อนค่ะ